C 288/43

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2022/C 288/07)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O ŠTANDARDNEJ ZMENE JEDNOTNÉHO DOKUMENTU

„Rosso Cònero“

PDO-IT-A0428-AM03

Dátum oznámenia: 6.5.2022

OPIS A DÔVODY SCHVÁLENEJ ZMENY

1. Balenie – nádoby a objem

Opis: Víno „Rosso Cònero“ môže byť balené v alternatívnych nádobách z iných materiálov, než je sklo, ktoré pozostávajú z obalu na víno z polyetylénového alebo polyesterového viacvrstvového plastu, uloženého v škatuli vyrobenej z kartónu alebo iného pevného materiálu, ktorý musí mať aspoň minimálny objem stanovený vo vnútroštátnych právnych predpisoch a v právnych predpisoch EÚ.

Dôvody: Možnosť používať na balenie vína „Rosso Cònero“ nádoby z iných materiálov, než je sklo, sa pridala na základe žiadosti výrobcov, a to po dôkladnom technickom a obchodnom posúdení.

Táto zmena sa týka článku 8 špecifikácie výrobku a bodu 9 jednotného dokumentu.

2. Odkazy na kontrolný orgán – zmena adresy

Opis: Adresa spoločnosti Valoritalia società per la certificazione delle qualità e delle produzioni vitivinicole italiane S.r.l. sa zmenila z Via Piave 24, 00187 Rím na Via Venti Settembre 98/G, 00187 Rím.

Dôvody: Sídlo kontrolného orgánu pre víno „Rosso Cònero“ sa zmenilo.

Táto zmena sa týka článku 10 špecifikácie výrobku, ale netýka sa jednotného dokumentu.

JEDNOTNÝ DOKUMENT

1. Názov výrobku

Rosso Cònero

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

4. Opis vína (vín)

Rosso Cònero

STRUČNÝ SLOVNÝ OPIS

Vína s CHOP „Rosso Cònero“ majú rubínovočervenú farbu a príjemnú vínnu vôňu. Sú telnaté a ich chuť je lahodná, harmonická a suchá.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,50 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Vinárske výrobné postupy

5.1. Osobitné enologické postupy

—

5.2. Maximálne výnosy

1. Rosso Cònero

13 000 kilogramov hrozna na hektár

6. Vymedzená zemepisná oblasť

Oblasť výroby vína „Rosso Cònero“ zahŕňa celé obce Ancona, Offagna, Camerano, Sirolo a Numana a časť obcí Castelfidardo a Osimo, pričom všetky z nich sa nachádzajú v provincii Ancona.

7. Muštové odrody

Montepulciano N.

8. Opis súvislostí

Rosso Cònero

Vplyv ľudských faktorov v oblasti výroby vína „Rosso Cònero“ bol zásadný, pokiaľ ide o voľbu pestovaných odrôd, vývoj pestovateľských postupov a enologických postupov. Prvé známky vinohradníctva a vinárstva pochádzajú už z 10. storočia pred n. l.

Tieto faktory pôsobia spoločne s charakteristickými a jedinečnými prírodnými prvkami danej oblasti, ktoré sa vyznačujú najmä prítomnosťou vrchu Cònero. Ideálne podmienky na rast si tu našla odroda Montepulciano, vďaka čomu sú vína s CHOP „Rosso Cònero“ jedinečné a napodobiť ich inde je nemožné.

9. Iné základné požiadavky (balenie, označovanie, iné požiadavky)

Uvedenie roku, v ktorom bolo hrozno dopestované

Právny rámec:

právne predpisy EÚ

Druh ďalšej podmienky:

dodatočné ustanovenia súvisiace s označovaním

Opis podmienky:

Na etiketách vín s CHOP „Rosso Cònero“ musí byť uvedený rok, v ktorom bolo hrozno dopestované.

Systémy balenia a uzáverov

Právny rámec:

právne predpisy EÚ

Druh ďalšej podmienky:

dodatočné ustanovenia súvisiace s označovaním

Opis podmienky:

V prípade vín s CHOP „Rosso Cònero“ sa môžu používať všetky systémy uzáverov povolené podľa právnych predpisov EÚ a vnútroštátnych právnych predpisov.

Okrem toho pokiaľ ide o balenie, možno používať alternatívne nádoby z iných materiálov, než je sklo, ktoré pozostávajú z obalu na víno z polyetylénového alebo polyesterového viacvrstvového plastu, uloženého v škatuli vyrobenej z kartónu alebo iného pevného materiálu, ktorý musí mať aspoň minimálny objem stanovený vo vnútroštátnych právnych predpisoch a v právnych predpisoch EÚ.

Odkaz na špecifikáciu výrobku

https://www.politicheagricole.it/flex/cm/pages/ServeBLOB.php/L/IT/IDPagina/18114

(1) Ú. v. ES L 9, 11.1.2019, s. 2.